Лимоново-малинови мъфини | PansTube
Лимоново-малинови мъфини
Мъфините са любими на дъщеря ми и често експериментирам с нови вкусове. Днешната рецепта за лимоново-малинови мъфини се оказа много сполучлива. Адаптирах я оттук, като намалих пропорциите и замених обикновената захар с кокосова и кокосовото масло с краве. Получиха се пухкави, крехки, с неустоима коричка и леко влажни отвътре заради малините, но определено страшно вкусни мъфини. Пробвайте ги и вие, ако вкъщи имате почитатели на този тип десерти.
100 г кокосова захар (може и повече, ако предпочитате по-сладко)
Загрейте предварително фурната на 180° и си подгответе форми за мъфини, аз използваx 14 броя силиконови.
Извадете яйцето и киселото мляко предварително от хладилника да поседят на стайна температура.
В голяма купа пресейте брашното и добавете бакпулвера, солта и ванилията. Разбъркайте хубаво и оставете настрана.
Сложете содата в киселото мляко и разбъркайте, докато шупне. В купа разбийте яйцето и захарта, добавете маслото, киселото мляко и лимоновия сок. Разбъркайте хубаво.
Добавете мократа смес при сухата и разбъркайте, като не прекалявате много – достатъчно е съставките да се смесят добре. Накрая сложете малините и разбъркайте отново.
Излейте сместа във формата за мъфини (напълнете ги до 3/4) и печете за 20-25 минути или до готовност – проверете с клечка за зъби. Оставете ги да се охладят на решетка и после се насладете на перфектните си лимоново-малинови мъфини заедно с децата.
Търсите още идеи за мъфини с плодове? Вижте нашите предложения за мъфини с дюля или мъфини с мед и круша.